**Tina Trstenjak**, nada en Celje o 24 de agosto de 1990 é unha judoka eslovena.

Traxectoria
-----------

Trstenjak competiu entre a elite do judo esloveno dende nova, e xa en 2004 logrou a súa primeira medalla, de bronce, no campionato nacional sub 17 e a partir de 2006 empezou a participar en competicións internacionais, nos campionatos mundiais júnior de 2008 en Bangkok quedou terceira na categoría de ata 57 kg. O seu primeiro éxito internacional absololuto foi en 2012 ao quedar terceira no torneo de Qingdao do circuíto do Grand Prix e consolidou a súa posición dentro da elite europea ao gañar en 2013 a medalla de bronce no Campionato de Europa que se celebrou en Budapest na categoría de ata 63 kg ao vencer a Hilde Drexler. Unha semana máis tarde caeu derrotada pola israelí Yarden Gerbi na final do Grand Slam de Bakú e nos mundiais de Río de Xaneiro dese ano caeu derrotada en cuartos de final tamén pola israelí mais logrou disputar o combate pola medalla de bronce, porén caeu diante a francesa Gévrise Émane. Foi quinta no torneo de París en 2014 e logrou o título de subcampioa de Europa en Montpellier, batida pola francesa Clarisse Agbegnenou e co coa selección eslovena logrou tamén a medalla de bronce por equipos. Nos mundiais de Cheliabinsk de 2014 quedou eliminada por Yarden Gerbi en cuartos de final mais venceu nos dous combates de recuperación contra Martyna Tradjos e Anne-Laure Bellard e puido lograr unha medalla de bronce. Venceu tamén nos torneos de Zagreb e Abú Dhabi, e a fin de ano fíxose co torneo de Toquio logo de bater á italiana Edwige Gwend por un ipoon despois duns poucos segundos de loita. 

Trstenjak, á dereita de azul, contra a alemá Martyna Trajdos na final dos Xogos Europeos de 2015.
En 2015 fíxose cos torneos de Tiblisi, Zagreb e Budapest, e en xuño gañou unha medalla de prata nos Xogos Europeos tras perder na final con Martyna Tradjose mais tamén logrou o bronce por equipos. Nos mundiais de Astana venceu a Agbegnenou na finale converteuse na primeira judoka eslovena en obter o título de campioa do mundo. En outubro gañou o torneo de París logo de bater na final á neerlandesa Juul Franssen e no torneo de Toquio venceuna na final Martyna Trajdos. A final de 2015 era a número mundial da súa categoría.

### 2016: medalla de ouro olímpica

Trastenjak, no centro, con Vasilij Žbogard e Peter Kauzer, os outros dous medallistas olímpicos eslovenos de 2016
Trstenjak comezou o ano 2016 co quinto posto no torneo de París, vencida pola xaponesa Miku Tashiro na semifinal e a neerlandesa Anicka van Emden na loita pola medalla de bronce pero no torneo Düsseldorf quedou primeira e no campionato europeo de Kazán en xuño impúxose á austríaca Kathrin Unterwurzacher. 

Nos Xogos Olímpicos de 2016 de Río de Xaneiro venceu na semifinal á brasileira Mariana Silva. Na final enfrontouse á francesa Clarisse Agbegnenou, e logrou impoñerse por inmobilización, a súa vitoria transformouna na segunda campioa olímpica de judo do seu país e en decembro, malia cometer un erro nos cuartos de final e perder o combate, fíxose coa terceira praza no torneo de Toquio ao gañar os dous combates seguintes. Convertida en atleta eslovena do ano 2016  recibiu tamén o premio á judoka do ano 2016 do Comité Olímpico Esloveno polos seus logros e en 2017 recibiu o premio Bloudek ao mellor logro deportivo internacional. 

### 2017 -

En febreiro, competiu no Grand Slam de París e tras gañar todos os combates converteuse na gañadora do torneo. Na final, nunha repetición da final olímpica do ano anterior, enfrontouse coa francesa Clarisse Agbegnenou e derrotouna de novo cun ippon.. A finais de febreiro competiu no Gran Premio de Düsseldorf e esta vez logrou o terceiro posto cunha derrota e tres vitorias, a última contra a británica Lucy Renshaw na loita pola medalla de bronce. O 21 de abril gañou o campionato europeo, que se celebrou en Varsovia, por segunda vez consecutiva despois de derrotar na final á francesa Margaux Pinot

En agosto, competiu no Mundial de Budapest cunha perna lesionada e chegou de novo á final coa Clarisse Agbegnenou e desta vez foi a francesa a que se fixo coa vitoria mentres Trstenjakova quedaba coa prata. Tamén cómpre mencionar a competitiva loita de Tina en semifinais coa chinesa Junxia Yang, á que derrotou tras unha duro combate que se prolongou nove minutos, un tempo extraordinario en judo. En decembro logrou o terceiro posto no torneo de Toquio, repetindo así o logro do ano anterior, fíxoo emparellada con xogadoras locais nos dous últimos combates, para as semifinais perdeu contra Miku Tashiro e logo gañou a batalla polo bronce contra Masako Doi .

En setembro de 2018 competiu nos mundiais en Bakú, e levou unha medalla de bronce, a súa cuarta medalla dos campionatos do mundo.. Na última competición do ano, o 15 de decembro na China, impúxose na loita pola medalla de bronce tras derrotar á neerlandesa Juul Fransen.

Notas
-----

1. ↑  "Tina Trstenjak Judoka". *judoinside.com*.
2. ↑  "Agbegnenou adds European title to successful 2013". *eju.net*. .
3. ↑  "Judo Grand Slam, Baku 2013". *worldjudoday.com*. 4 de maio de 2013. Arquivado dende o orixinal o 2 de xullo de 2017. .
4. ↑  "Mondiaux de Judo: Gévrise Emane médaillée de bronze (-63kg)". *L'Express*. 9 de agosto de 2013.
5. ↑  "Euro de judo : Agbegnenou titrée, Legrand et Pietri en argent". *Le Monde*. 25 de abril de 2014.
6. ↑  "Judo News: Day-2 Results [Grand Slam Tokyo 2014". *judotalk.com*. 6 de decembro de 2014.
7. ↑  "Jeux européens Bakou 2015 - Le deuxième jour en direct". *lespritdujudo.com*. 26 de xuño de 2015. Arquivado dende o orixinal o 26 de outubro de 2017. Consultado o 16 de setembro de 2020. .
8. ↑  "Mondiaux de Judo : deux médailles d'argent pour la France". *francetvinfo.fr*. 27 de agosto de 2015. .
9. ↑  "Video: Tina Trstenjak prva slovenska svetovna prvakinja v judu!". *RTVSLO*. 27 de agosto de 2015.
10. ↑  "Tournoi de paris : Tina Trstenjak en or chez les moins de 63 kg". *L'equipe*. 17 de outubro de 2015. .
11. ↑  "Trajdos Ends Long Wait For German Success in Tokyo". *eju.net*. 4 de decembro de 2015. Arquivado dende o orixinal o 26 de outubro de 2017. Consultado o 16 de setembro de 2020.
12. ↑  "2015 IJF Prestige Ranking - Event". *judoinside.com*.
13. ↑  "Clarisse Agbegnenou is Paris' golden judo queen". *judoinside.com*. 6 de febreiro de 2016. .
14. ↑  "Tina Trstenjak championne d'Europe des moins de 63kg". *L'Equipe*. 22 de abril de 2016. .
15. ↑  "JO de Rio 2016-Judo : Clarisse Abgegnenou en finale, médaille assurée pour la France". *europe1.fr*. 9 de agosto de 2016. .
16. ↑  "Rio 2016: Clarisse Agbegnenou se contente de la médaille d'argent en judo". *Le Parisien*. 9 de agosto 2016. .
17. ↑  Chris Gallagher (9 de agosto 2016). "Judo: Slovenia's Trstenjak wins gold, France on the board". *Reuters*. .
18. ↑  "Trstenjakova na Japonskem do bronastega odličja". *RTV SLO*. 3 de decembro de 2016.
19. ↑  "Športniki leta Peter Prevc, Tina Trstenjak in slovenski hokejisti". *RTV SLO*. 13 de decembro de 2016.
20. ↑  "Judoista leta Tina Trstenjak in Andraž Jereb". *Delo*. 18 de xaneiro de 2017.
21. ↑  ""Bloudka" prejeli Gros, Katanec, Steiner in Trstenjakova". *RTV SLO*. 14 de febreiro de 2017.
22. ↑  "Tina Trstenjak zmagovalka grand slama v Parizu". *Delo*. 11 de febreiro de 2017.
23. ↑  "Trstenjakova po porazu z Japonko tretja v Düsseldorfu". *RTV SLO*. 25 de febreiro de 2017.
24. ↑  "Tina Trstenjak evropska prvakinja". *RTV SLO*. 21 de abril de 2017.
25. ↑  "Tina Trstenjak po dveh zlatih tokrat do srebrne kolajne". *Dnevnik*. 31 de agosto de 2017.
26. ↑  "Tina Trstenjak tretja v Tokiu, Štarkela izločil poznejši zmagovalec". *RTV SLO*. 2 de decembro de 2017.
27. ↑  "Video: Trstenjakova v Bakuju z iponom do brona". *RTV SLO*. 23 de setembro de 2018.
28. ↑  "Štangarjeva in Trstenjakova bronasti na Kitajskem". *RTV SLO*. 15 de decembro de 2018.

|  |  |
| --- | --- |
| Control de autoridades | 
* Wd: Q17641420
* JudoInside: 38341
* OCID: tina-trstenjak
* Sports Reference: tina-trstenjak-1

 |